cyanic-selkie/wikianc huggingface dataset:
ไทยไฟต์
ไทยไฟต์ (THAI FIGHT) หรือ THAI FIGHT เป็นทัวร์นาเมนท์มวยไทยระดับโลกที่เริ่มจัดมาตั้งแต่ พ.ศ. 2553 ซึ่งมีนักมวยไทยที่ได้รับการคัดเลือกจากนานาประเทศเข้าร่วมการแข่งขัน โดยนักมวยไทยรายสำคัญที่มีโอกาสร่วมแข่งขันรายการดังกล่าว เป็นนักมวยไทยที่ผ่านรอบการคัดเลือกจากการแข่งขันในรอบก่อนหน้า อาทิ ฟาบิโอ ปินก้า, โค จองยุน, อับราฮัม โรเกนี, วูยิซิเล โคลอสซา รวมถึง บัวขาว ป.ประมุข, ยอดแสนไกล แฟร์เท็กซ์, ไทรโยค พุ่มพันธุ์ม่วง, สุดสาคร ส.กลิ่นมี รวมไปจนถึงนักมวยไทยที่ได้รับการคัดเลือกจากการเป็นผู้ชนะเลิศการแข่งขันมวยรอบอีซูซุอย่าง เพชรมั่นคง เพชรฟอร์กัส, เข้ม ศิษย์สองพี่น้อง และสิงห์มณี แก้วสัมฤทธิ์
ประวัติ
ในช่วงที่กระแสความนิยมของมวยไทยได้เริ่มแผ่ขยายไปทั่วโลก ทางรัฐบาลได้มีการสนับสนุนในการที่ผลักดันกีฬาประจำชาติสู่ระดับสากล โดยได้มีการยกระดับสู่การจัดรายการแข่งขันระดับโลก การแข่งขันไทยไฟท์ก่อตั้งขึ้นโดยบริษัท สปอร์ต อาร์ต จำกัด มีนายนพพร วาทิน ดำรงตำแหน่งประธานกรรมการบริหาร การแข่งขันไทยไฟต์เริ่มขึ้นครั้งแรกเมื่อวันที่ 29 สิงหาคม พ.ศ. 2553 ที่อินดอร์ สเตเดียม หัวหมาก และจัดรอบชิงชนะเลิศในวันที่ 6 ธันวาคม พ.ศ. 2553 ที่สนามกีฬาเฉลิมพระเกียรติ 80 พรรษา 5 ธันวาคม 2550 จังหวัดนครราชสีมา โดยมี ฟาบิโอ ปินก้า ซึ่งเป็นนักมวยไทยชาวฝรั่งเศส เป็นผู้ชนะคะแนนนักสู้ชาวไทย และถือเป็นแชมป์คนแรกของรายการ โดยมีการถ่ายทอดสดทางสถานีวิทยุโทรทัศน์ไทยทีวีสีช่อง 3 ซึ่งผู้ชนะการแข่งขันจะได้รับเงินรางวัล 2 ล้านบาท รวมถึงรถกระบะอีซูซุ 1 คันเป็นรางวัล
พ.ศ. 2554 ได้มีแผนการจัดการแข่งขันขึ้นในหลายประเทศในแบบเอ็กซ์ตรีม ทั้งเมืองคานส์ ประเทศฝรั่งเศส, เขตการปกครองพิเศษฮ่องกง รวมถึงกรุงโตเกียว ประเทศญี่ปุ่น และในเดือนกันยายนของปีเดียวกันนี้ ได้จัดการแข่งขันที่ประเทศไทยอีกครั้งที่หอประชุมมหาวิทยาลัยธรรมศาสตร์ ศูนย์รังสิต ปทุมธานี โดยมีการชิงแชมป์ใน 2 รุ่น ซึ่งได้แก่รุ่น 67 กก. และ 70 กก. โดยมีนักมวยไทยอย่างบัวขาว ป.ประมุข และ เข้ม ศิษย์สองพี่น้อง ร่วมการแข่งขันในครั้งนี้ ซึ่งในการแข่งขันครั้งนี้ เข้ม ศิษย์สองพี่น้อง เป็นฝ่ายชนะน็อค อเลสซิโอ แองเจลโล่ ซึ่งเป็นนักมวยไทยชาวอิตาลีในยกแรก ส่วน บัวขาว ป.ประมุข ได้เป็นฝ่ายชนะคะแนน อับดาห์ลาห์ มาเบล นักมวยไทยชาวแคเมอรูน โดยเป็นคู่เอกของการแข่งขันในรอบ 8 คน ภายหลังจากการแข่งรอบดังกล่าวเสร็จสิ้นลง ได้มีการเตรียมจัดการแข่งขันรอบถัดไปในวันที่ 24 ตุลาคม พ.ศ. 2554 ที่ศูนย์การประชุมมหาวิทยาลัยธรรมศาสตร์ ศูนย์รังสิต และรอบชิงชนะเลิศซึ่งเตรียมจัดขึ้นในวันที่ 27 พฤศจิกายน พ.ศ. 2554 ที่ลานพระบรมรูปทรงม้า แต่เนื่องด้วยเหตุการณ์อุทกภัยในประเทศไทย พ.ศ. 2554 ที่เกิดขึ้น ได้ส่งผลให้เลื่อนการจัดรายการแข่งขันรอบดังกล่าวออกไป โดยมาจัดรอบเซมิไฟนอลในวันที่ 27 พฤศจิกายน พ.ศ. 2554 ที่ห้างสรรพสินค้า อิมพีเรียล เวิลด์ สำโรง ตำบลสำโรงเหนือ อำเภอเมืองสมุทรปราการ จังหวัดสมุทรปราการ และรอบชิงชนะเลิศในวันที่ 18 ธันวาคม พ.ศ. 2554 ที่ลานพระบรมรูปทรงม้า โดยในปีนี้พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานถ้วยรางวัลชนะเลิศแก่นักมวยทั้งสองรุ่น
ในปี พ.ศ. 2555 ไทยไฟท์เริ่มจัดการชกแข่งขันรอบแรกเมื่อวันที่ 23 ตุลาคม ณ มหาวิทยาลัยกรุงเทพธนบุรี รอบที่สองจัดเมื่อวันที่ 25 พฤศจิกายน ณ โรงยิมเนเซียม โคราช ชาติชาย ฮอลล์ ภายในพื้นที่สนามกีฬาเฉลิมพระเกียรติ 80 พรรษา 5 ธันวาคม 2550 จังหวัดนครราชสีมา และรอบชิงชนะเลิศกำหนดจัดในวันที่ 16 ธันวาคม ซึ่งตรงกับวันกีฬาแห่งชาติ ณ ลานพระราชวังดุสิต
ในปี พ.ศ. 2556 ไทยไฟท์จัดนัดชิงชนะเลิศ ณ ท้องสนามหลวง และในปี พ.ศ. 2557 ไทยไฟต์ได้กลับมาจัดอีกครั้ง โดยประเดิมครั้งแรกของปี ในวันที่ 22 กุมภาพันธ์ 2557 ณ สวนหลวงราชินี 19 ไร่ ตำบลหัวหิน อำเภอหัวหิน จังหวัดประจวบคีรีขันธ์ และครั้งที่สองกำหนดจัดในวันที่ 6 เมษายน 2557 ณ ลานใกล้เรือหลวงจักรีนฤเบศร ท่าเรือจุกเสม็ด ฐานทัพเรือสัตหีบ ตำบลแสมสาร อำเภอสัตหีบ จังหวัดชลบุรี
สิ่งสืบเนื่อง
ปัจจุบัน ทางผู้จัดไทยไฟท์ ได้มีแผนการณ์จัดรายการแข่งขันอีกครั้งในแบบเอ็กซ์ตรีม โดยจะเปิดตัวในช่วงเดือนมิถุนายน พ.ศ. 2555 ที่เมืองโกลด์โคสต์ ประเทศออสเตรเลีย และดูไบ ในสหรัฐอาหรับเอมิเรตส์ ก่อนที่จะโคจรมาเปิดตัวอีกครั้งที่ประเทศไทย เป็นปีที่ 3 ต่อไป และในปี พ.ศ. 2557 ได้มีการเพิ่มเงินรางวัลสำหรับแชมป์ด้วยจำนวนเงิน 10 ล้านบาท นอกจากนี้ นพพร วาทิน ซึ่งเป็นประธานจัดการแข่งขัน ยังมีแผนเปิดสถานีโทรทัศน์ดาวเทียมโดยใช้ชื่อ ไทยไฟต์ แชนแนล ที่ทำการถ่ายทอดออกอากาศใน 10 ประเทศทั่วโลก
กาเมร่า 2000
กาเมร่า 2000 (Gamera 2000) เป็นวิดีโอเกมที่พัฒนาโดยเซอร์เวเยอร์ คอร์ป. และเผยแพร่โดยดาเตดิจิทัลเอนเตอร์เทนเมนต์สำหรับเพลย์สเตชัน ซึ่งเกมดังกล่าวประกอบด้วยตัวละครสัตว์ประหลาดยักษ์อย่างกาเมร่า และวางจำหน่ายในญี่ปุ่นเมื่อวันที่ 25 เมษายน ค.ศ. 1997
รูปแบบการเล่น
รูปแบบการเล่นของกาเมร่า 2000 นั้นคล้ายกับพันเซอร์ดรากูนเป็นอย่างมาก โดยเกมนี้มีทั้งหมดแปดด่าน
การพัฒนา
การเปิดตัวกาเมร่า 2000 มีขึ้นเพื่อให้ตรงกับการเปิดตัวภาพยนตร์กาเมร่า ปฐมบทแห่งเต่ายักษ์ยุคใหม่ ใน ค.ศ. 1997
เกมดังกล่าวได้รับการวางจำหน่ายในประเทศญี่ปุ่นสำหรับเพลย์สเตชันเมื่อวันที่ 25 เมษายน ค.ศ. 1997 และเผยแพร่โดยดาเตดิจิทัลเอนเตอร์เทนเมนต์ ส่วนบริษัททีเอชคิวได้แสดงความสนใจที่จะเผยแพร่ในทวีปอเมริกาเหนือ อย่างไรก็ตาม เกมดังกล่าวก็ไม่เคยเผยแพร่นอกประเทศญี่ปุ่น
การตอบรับ
นิตยสารแฟมิซือให้คะแนนเกมนี้ที่ 27 จาก 40 คะแนน
เว็บไซต์เกมสปอตให้คะแนนเกมนี้ที่ 7.5 จาก 10 คะแนน
ส่วนนิตยสารเกมแฟนให้คะแนนที่ 89, 90 และ 80 คะแนน
และซูเปอร์เกมเมอร์เพาเวอร์ให้คะแนนที่ 4 จาก 5 คะแนน
อิท (นวนิยาย)
อิท (It), "มัน", "สิ่งนั้น") เป็นนวนิยายแนวสยองขวัญจากประเทศสหรัฐอเมริกาเมื่อ ค.ศ. 1986 เขียนโดยสตีเวน คิง เล่าเรื่องประสบการณ์ของเด็กเจ็ดคนที่ถูกหลอกหลอนโดยบางสิ่งบางอย่างที่อาศัยความกลัวของเหยื่อเข้าทำร้าย ส่วนใหญ่สิ่งนั้นจะปรากฏตัวในรูปร่างของตัวตลกเพื่อล่อลวงเหยื่อที่เป็นเด็ก
คิงกล่าวว่าเขาคิดเรื่องนี้ขึ้นครั้งแรกตั้งแต่ปี 1978 และเริ่มเขียนเมื่อปี 1981 เดิมตั้งใจให้ตัวร้ายหลักของเรื่องเป็นตัวโทรลล์เหมือนในหนังสือเด็กเรื่อง Three Billy Goats Gruff แต่อยู่ในท่อระบายน้ำแทนที่จะเป็นใต้สะพาน นอกจากนี้ยังตั้งใจตั้งแต่แรกให้เล่าเรื่องสอดประสานกันระหว่างวัยเด็กและวัยผู้ใหญ่ของตัวละครกลุ่มเดียวกัน
นวนิยายเรื่องนี้ได้รับรางวัล British Fantasy Award เมื่อปี 1987 และได้รับการเสนอชื่อเข้าชิงรางวัล Locus และ World Fantasy ในปีเดียวกัน
อิท ฉบับนิยายเขียนโดยสตีเวน คิง แปลโดยแพรวสำนักพิมพ์ เรื่องเริ่มต้นที่วันฝนตกวันหนึ่งในเมืองแดร์รี่และเด็กชายตัวเล็กสวมเสื้อกันฝนสีเหลืองและรองเท้าบูทยางสีแดง เด็กน้อยวิ่งตามประกบเรือกระดาษหนังสือพิมพ์ที่พี่ชายพับให้และเคลือบพาราฟินอย่างดี มันลอยไปถึงแอ่งน้ำขัง ตรงหน้าท่อระบายน้ำ ก่อนจะหายลงไปในท่อจนได้ ในท่อนั้นไม่ได้มีเพียงเรือกระดาษและน้ำที่หมุนวน ยังมีดวงตาสีเหลืองของตัวตลกด้วย ตอนนั้นเองที่เด็กชายได้รู้ว่าไม่ใช่แค่เรือกระดาษเท่านั้นที่หายลงท่อไปได้ แต่แขนซ้ายของเขาเองก็หลุดหายเข้าไปในท่อระบายน้ำได้เหมือนกัน
Meloidogynidae
Meloidogynidae เป็นวงศ์ของนีมาโทดาที่อยู่ในอันดับ Rhabditida
สปีชีส์ในสกุลนี้ ได้แก่:
นา จี-โฮ
นา จี-โฮ (나지호; Nah Chi-Ho) นักมวยสากลชาวเกาหลีใต้ สถิติการชก 4 ครั้ง ชนะ 2 (น็อค 1) แพ้ 2
เรวดี รัศมิทัต
นางสาวเรวดี รัศมิทัต เป็นที่ปรึกษารัฐมนตรีว่าการกระทรวงสาธารณสุข อดีตสมาชิกสภาผู้แทนราษฎรจังหวัดสมุทรปราการ สังกัดพรรคภูมิใจไทย ได้รับเลือกตั้งเป็น ส.ส. สมัยแรกในการเลือกตั้ง พ.ศ. 2544 สังกัดพรรคราษฎร และเป็นหนึ่งในสอง ส.ส. ของพรรคราษฎรที่ได้รับเลือกตั้ง
ประวัติ
เรวดี เกิดเมื่อวันที่ 19 เมษายน พ.ศ. 2512 ที่อำเภอบางบ่อ จังหวัดสมุทรปราการ เป็นบุตรของนายอำนวย รัศมิทัต อดีตนายก อบจ.สมุทรปราการ กับนางปรานอม รัศมิทัต สำเร็จการศึกษาระดับปริญญาตรี สาขาอุตสาหกรรมศาสตร์ จากสถาบันเทคโนโลยีราชมงคล และปริญญาโท ด้านการค้าและธุรกิจ จาก DEAKIN UNIVERSITY ประเทศออสเตรเลีย
การทำงาน
เรวดี เข้าสู่งานการเมืองโดยการสมัครรับเลือกตั้งเป็นสมาชิกสภาผู้แทนราษฎรจังหวัดสมุทรปราการ ในการเลือกตั้ง พ.ศ. 2544 เป็นสมัยแรก สังกัดพรรคราษฎร และเป็นสมาชิกสภาผู้แทนราษฎรเพียงคนเดียวของพรรคราษฎรที่ชนะการเลือกตั้งในจังหวัดสมุทรปราการ และได้รับเลือกตั้งอีกครั้งในการเลือกตั้ง พ.ศ. 2548 สังกัดพรรคไทยรักไทย
เรวดี ย้ายมาสังกัดพรรคชาติไทย ลงสมัครรับเลือกตั้งในพื้นที่จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 โดยแพ้ให้กับผู้สมัครจากพรรคพลังประชาชน ต่อมาได้หันมาทำงานการเมืองในระดับท้องถิ่น ในตำแหน่งเลขานุการนายกองค์การบริหารส่วนจังหวัด (อบจ.) จังหวัดสมุทรปราการ (อำนวย รัศมิทัต) ระหว่างปี พ.ศ. 2551 ถึงปี พ.ศ. 2554
เรวดี ได้รับเลือกตั้งเป็นสมาชิกสภาผู้แทนราษฎรอีกสมัย ในการเลือกตั้ง พ.ศ. 2554 ในสังกัดพรรคภูมิใจไทย และในปี 2562 เรวดีลงสมัคร ส.ส.สมุทรปราการ ในนามพรรคภูมิใจไทย แต่ไม่ได้รับเลือกตั้ง ต่อมาเธอได้รับแต่งตั้งเป็นที่ปรึกษารัฐมนตรีว่าการกระทรวงสาธารณสุข (อนุทิน ชาญวีรกูล)
อีธาน ซักเกอร์แมน
อีธาน ซักเกอร์แมน (Ethan Zuckerman; เกิด ค.ศ. 1973) เป็นนักวิชาการสื่อ บล็อกเกอร์ และนักเคลื่อนไหวทางอินเทอร์เน็ตชาวอเมริกัน เขาเป็นผู้กำกับประจำศูนย์สื่อพลเมือง (Center for Civic Media) และรองศาสตราจารย์ประจำแนวปฏิบัติด้านสื่อศิลปะและวิทยาศาสตร์ที่สถาบันเทคโนโลยีแมสซาชูเซตส์ จนถึงเดือนพฤษภาคม ค.ศ. 2020 และยังเป็นผู้เขียนหนังสือRewire: Digital Cosmopolitans in the Age of Connection ซึ่งชนะรางวัลหนังสือโซกาโล (Zócalo Book Prize) นอกจากนี้ เขายังเป็นรองศาสตราจารย์ประจำนโยบายสาธารณะ การสื่อสาร และข้อมูลที่มหาวิทยาลัยเดียวกันด้วย
การศึกษา
ซักเกอร์แมนจบการศึกษาจากวิทยาลัยวิลเลียมส์ในระดับศิลปศาสตร์บัณฑิตด้านปรัชญาใน ค.ศ. 1993
วัฒนธรรมร่วมสมัย
ในบทความเกี่ยวกับการโมษณาออนไลน์ของดิออเนียน ได้มีการกล่าวถึงซักเกอร์แมน
แหล่งข้อมูลอื่น
1973
ไฟนอลแฟนตาซี แทกติกส์
ไฟนอลแฟนตาซี แทกติกส์ (Final Fantasy Tactics) หรือ FFT เป็นเกม แนววางแผนการรบผสมกับแนวภาษา สร้างโดยบริษัทสแควร์จำกัด มีทั้งรูปแบบที่เล่นบนเครื่องเกม เพลย์สเตชัน เกมไฟนอลแฟนตาซีภาคนี้วางจำหน่ายที่ประเทศญี่ปุ่น และสหรัฐอเมริกา เท่านั้น ไม่มีจำหน่ายที่ประเทศในทวีปยุโรป
ปัจจุบันตัวเกมมีการวางจำหน่ายซ้ำลง เพลยสเตชันพอร์ทเทเบิลและใช้ชื่อว่า ไฟนอนแฟนตาซี แทกติกซ์ ชิชิเซนโซ (ファイナルファンタジータクティクス 獅子戦争, ไฟนอลแฟนตาซี แทกติกส์ สงครามราชสีห์) ซึ่งได้มีการเสริมแต่งเรื่องราวให้เข้ากับเกมชุดอิวาลิซแอนไลแอนซ์ โดยมีการเพิ่มตัวละครได้แก่ บัลเธียร์ (จากไฟนอลแฟนตาซี XII, ลูโซ (จากไฟนอลแฟนตาซี แทกติกซ์ A2 ฟูเค็ทสึโนะกรีมอร์) เพิ่มอาชีพใหม่ได้แก่อัศวินดำและอัศวินหัวหอม
เมืองดาหลา
เมืองดาหลา เป็นบทประพันธ์โดยนายพันดี สร้างเป็นละครทางช่อง 7 ในปี 2546
ไฟนอลแฟนตาซี แทกติกส์
รูปแบบการเล่น
thumb|200px|left|ภาพตัวอย่างจากเกม บริเวณสีฟ้าคือส่วนที่[[พ่อมดสามารถเดินไปได้]] ในฉากต่อสู้ ผู้เล่นจะต้องมีระบบการวางแผนที่ดี วางลำดับในการกำจัดศัตรูและปกป้องพวกพ้อง การโจมตีทางกายภาพส่วนมากจะมีผลเฉพาะตัวในระยะสั้นๆ ส่วนการใช้เวทมนตร์โจมตีส่วนมากจะมีผลในระยะไกล และโจมตีศัตรูได้พร้อมกันหลายๆ ตัวได้ แต่ว่าการจะใช้เวทมนตร์นั้นจะต้องมีการชาร์จเวลา (ท่องมนตร์) ก่อนที่คาถาจะสัมฤทธิ์ผล ในระหว่างนี้ตัวละครนั้นจะกระทำการอื่นใดอีกไม่ได้นอกจากการเดิน และจกตกเป็นเป้าโจมตีได้ง่ายเพราะค่าการป้องกันและเครื่องป้องกันต่างๆ จะไม่มีผลเต็มที่ในเวลาท่องคาถานี้ การขึ้นไปอยู่บนหน้าผาหรือที่สูงจะทำให้บางอาชีพเช่นนักยิงธนูได้เปรียบเพราะสามารถโจมตีลงมาจากระยะไกลได้ นอกจากนี้แล้วการโจมตีศัตรูที่มีจักรราศีเป็นคุณ-โทษต่อกันก็ยังมีผลต่อความรุนแรงในการโจมตีหรือรักษา สรุปคือทุกสิ่งทุกอย่างเป็นผลลัพธ์ซึ่งกันทั้งสิ้น
ข้อแตกต่างอีกอย่างของเกมนี้ก็คือระบบการสุ่มในการเจอศัตรู โดยทั่วไปในเกมไฟนอลแฟนตาซีภาคอื่นๆ นั้น เราจะพบศัตรูโดยการสุ่มแบบไม่รู้ตัว แต่ในเกมภาคนี้ ศัตรูจะปรากฏตัวเฉพาะในฉากที่กำหนดเท่านั้น คือจุดที่เป็นสีเขียวบนแผนที่ ศัตรูในฉากที่สุ่มออกมานั้นจะมีระดับ (Level) เดียวกับตัวละครของเรา (เหมือนกับในเกม ไฟนอลแฟนตาซี VIII) ในขณะที่ศัตรูตามเนื้อเรื่องจะถูกกำหนดระดับมาอย่างแน่นอนแล้ว เพราะฉะนั้นระดับประสบการณ์ที่สูงจึงจำเป็นสำหรับตัวละครในการต่อสู้กับศัตรูเหล่านี้ อาวุธและเครื่องป้องกันจะต้องมีประสิทธิภาพมากพอที่จะทำลายล้างหรือป้องกันด้วย
การเคลื่อนที่บนแผนที่ถูกจำกัดด้วยเนื้อเรื่องและเมืองที่ยังไม่ผ่านไป ฉากต่อสู้ก็สามารถเกิดขึ้นในเมืองต่างๆ ได้ตามเนื้อเรื่อง แต่หลังจากนั้นเมืองใดๆ ก็ตามจะไม่ถูกพบในฐานะฉากต่อสู้อีก ในเมืองเราสามารถฟังเรื่องราวต่างๆ ได้ใน "บาร์" ซื้อของได้ในร้านค้า และหาตัวละครเข้าร่วมทีมจากค่ายทหาร ในช่วงท้ายของเกม บางเมืองจะมีที่แปรหนังสัตว์ คือสามารถเปลี่ยนแปลงหนังสัตว์ที่เราเก็บมาได้ให้เป็นสิ่งของ มีอะไรให้ทำน้อยมากในฉากแผนที่ เพราะเนื้อเรื่องทั้งหมดอยู่ในฉาก
ระบบอาชีพ
ระบบการเปลี่ยนอาชีพสามารถเปลี่ยนได้โดยกด start และเลือกรายการที่ 2 จะมีสมาชิกในทีมเราอยู่ กดตัวสามเหลี่ยมและเลือกอันที่ 3 จะมีอาชีพให้เราเลือกโดยจะมีอยู่20อาชีพคือ
-ผู้ติดตาม (Squire) เป็นอาชีพเริ่มต้นก่อนที่จะพัฒนาไปสายอาชีพอื่น
-พ่อค้า (Chemist) มีความสามารถในการปายาต่างๆ ไม่ว่าจะเป็น ยาเพิ่ม Hp/Mp หรือ ยาแก้สถานะผิดปกติ ให้เพื่อนๆในทีม ถือเป็นกองหนุน ที่มีความจำเป็น ในช่วงต้นเกม
-นักดาบ (Knight) มีความสามารถในการทำลาย อาวุธ,อุปกรณ์สวมใส่ต่างๆ ของศัตรูได้อย่างถาวร และ ยังสามารถลดค่าสเตตัสศัตรูได้อีกด้วย
-นักธนู (Archer) สามารถโจมตีได้ระยะไกลได้ และสามารถประจุพลังทำให้การโจมตีแรงยิ่งขึ้น
-โจร (Thief) มีความสามารถในการขโมย ไม่ว่าจะเป็น อุปกรณ์สวมใส่ ,อาวุธ,เงิน,ค่า Exp.หรือ Jp ของศัตรูมาเป็นของเราได้
-นักเวทดำ (Wizard) สามารถใช้ มนตร์ดำ ซึ่งเป็นเวทมนตร์หมวด ทำลาย โจมตี และ สาปแช่ง สามารถโจมตีเป็นกลุ่มได้ ใช้ค่า Mp ในการร่าย
-นักบวช (Priest) สามารถใช้ มนตร์ขาว ซึ่งเป็นเวทมนตร์หมวด รักษา ฟื้นฟู ชุบชีวิต แก้สถานะผิดปกติ และ เสริมพลัง ใช้ค่า Mp ในการร่าย ถือเป็นกองสนับสนุนของทีม
-นักเวทกาลเวลา (Time Mage) สามารถใช้ มนตร์แห่งกาลเวลา ซึ่งจะสามารถควบคุบเวลาได้ ไม่จะทำให้เวลาช้าลง เร็วขึ้น หรือ หยุดเวลา มีผลต่อรอบ Turn ของตัวละคร
-ละครใบ้ (Mime) ไม่สามารถความคุมความสามารถของอาชีพนี้ได้ อาชีพจะลอกเลียนแบบความสามารถ การโจมตี การใช้เวทมนตร์ และ ทิศทาง ตามตัวละครอื่นๆไม่ว่าจะเป็นฝ่ายเราหรือศัตรู
-นินจา (Ninja) มีความสามารถใน การปาอาวุธ ใส่ศัตรู เช่น ดาวกระจาย มีด ดาบ ลูกระเบิด สร้างความเสียหายแก่ศัตรูในระยะไกล และความสามารถเด่นของอาชีพนี้คือ สามารถถืออาวุธ 2 มือได้ ทำให้การโจมตีในแต่ละครั้งเพิ่มเป็น 2 เท่า
-ซามูไร (Samurai) มีความสามารถในการ ดึงพลังของดาบ ออกมาได้ โดยความสามารถของดาบแต่ละเล่มจะไม่เหมือนกัน บางดาบสามารถโจมตีได้เป็นกลุ่ม สร้างสถานะผิดปกติ บางดาบสามารถเพิ่มพลัง และ เสริมพลัง ให้สมาชิกในทีมได้อีกด้วย ถือเป็นอาชีพที่เป็นได้ทั้ง ฝ่ายรุกและฝ่ายสนันสนุน
-นักคำนวณ (Calculator) สามารถนำความสามารถของสายอาชีพอื่นๆในตัว มาใช้ได้ โดยจะใช้การคำนวณจากค่า Lv หรือ Exp. มากำหนดเป้าหมาย ถือเป็นอาชีพที่มีความสามารถที่ยุ่งยากมาก
-นักเต้น (Dancer)[หญิง] มีความสามารถในการ เต้นรำ ซึ่งจะเป็นการสร้าง สถานะผิดปกติ ให้แก่ศัตรูทุกๆตัวในแผนที่
-นักกวี (Bard)[ชาย] มีความสามารถในการ ร้องเพลง ซึ่งจะเป็นการ ฟื้นฟูพลัง เสริมพลัง ให้แก่ทุกคนในทีม
-ผู้ใช้ธรรมชาติ (Geomancer) ความสามารถของอาชีพนี้จะเปลี่ยนไปตามสภาพแวดล้อม ณ.จุดที่ตัวละครยืนอยู่ โดยจะเป็นการยืมพลังจากธรรมชาติมาใช้ เช่น ถ้าตัวละครยืนอยู่ในน้ำอาจจะใช้เวทมนตร์เรียกน้ำมาโจมตี เวทมนตร์บางอย่างสามารถก่อให้เกิดสถานะผิดปกติได้
-นักรบมังกร (Lancer) มีความสามารถในการ กระโดดโจมตี ในระยะไกล โดยเมื่อโดดขึ้นไปนั้นตัวละครจะหายไปจากฉากทำให้ไม่ตกเป็นเป้าการโจมตีได้ และยังใช้อาวุธประเภทหอกสามารถโจมตีได้ระยะสองช่องรอบตัว
-เทพพยากรณ์ (Oracle) สามารถใช้ มนตร์ตรา หยิน-หยาง สร้างสถานะผิดปกติต่างๆแก่ศัตรูเป็นกลุ่ม
-ผู้อัญเชิญ (Summoner) สามารถใช้ มนตร์อัญเชิญ เรียกสัตว์เทพต่างๆออกมาได้ มีความสามารถทั้ง โจมตีเป็นธาตุต่างๆ ฟื้นฟู เสริมพลัง ใช้ค่า Mp ในการร่าย ถือเป็นอาชีพที่เป็นได้ทั้งฝ่ายรุกและสนับสนุน
-นักเจรจา (Mediator) มีความสามารถในการ พูด เจรจา ไม่ว่าจะ ทำให้ศัตรูมาเป็นพวกเดียวกัน สั่งให้ศัตรูไปตาย พูดปลุกใจคนในทีม
เรื่องราว
เรื่องราวเริ่มต้นขึ้นที่นักประวัติศาสตร์กำลังคุยกันถึงเรื่องในอดีต อดีตที่ผ่านมา เรื่องราวที่เขาเล่านั้นเป็นที่รูกันดีในโลกอิวาลิซแต่มีบางอย่างในเรื่องเล่านั้นที่คนทั่วไปไม่รู้ เรื่องราวของเด็กหนุ่มที่เป็นฮีโร่ชื่อว่า แรมซ่า บีโอว์ฟ
การตอบรับ
ไฟนอลแฟนตาซี แทกติกส์ มียอดจำหน่ายที่ 824,671 ในประเทศญี่ปุ่นเมื่อช่วงครึ่งปีแรกของ ค.ศ. 1997 หลังจากนั้น ยอดรวมจำหน่ายในประเทศญี่ปุ่นอยู่ที่ระดับประมาณ 1,350,000 ชุด ณ วันที่ 31 มีนาคม ค.ศ. 2003 ได้มีการจัดส่งเกม 2.27 ล้านชุดทั่วโลก ด้วยจำนวน 1.36 ล้านชุดที่จัดส่งในประเทศญี่ปุ่น และต่างประเทศอีก 910,000 ชุด
เปรมอนันต์ ศรีพานิช
เปรมอนันต์ ศรีพานิช (เกิด 18 กุมภาพันธ์ พ.ศ. 2541) เป็นนักร้อง นักแสดงชาวไทยเป็นที่รู้จักในบทครูอาร์ม จาก Love Sick The Series Season 2
ประวัติ
เปรมอนันต์ ศรีพานิช ชื่อเล่น ฟีฟ่า เป็นชาวจังหวัดขอนแก่น เรียนที่โรงเรียนขอนแก่นวิเทศศึกษาและได้ย้ายมาเรียนที่กรุงเทพจนจบระดับมัธยมศึกษาจากโรงเรียนศรีวิกรม์ ปัจจุบัน ศึกษาอยู่ที่มหาวิทยาลัยกรุงเทพ คณะบริหารธุรกิจ สาขาการตลาด
เข้าสู่วงการ
ฟีฟ่าได้เริ่มเข้ามาแคสงานตั้งแต่เรียนชั้นมัธยมศึกษาปีที่ 1 เคยมีโอกาสประกวดเวที Smart Boy แต่ก็ยังไม่เป็นที่รู้จักมากนัก จนได้มีโอกาสแคสติ้ง Love Sick The Series Season 2 จนได้ติด 1 ใน 19 คน และเป็นผู้ชนะ ของโปรเจกต์ Love Sick Freshy Camp เป็นที่รู้จักในบทอาจารย์ณรงค์หรือครูอาร์ม ใน Love Sick The Series Season 2 และเคยเป็นสมาชิกบอยแบนด์วง BUFF4 เป็นศิลปินที่เกิดจากการรวมตัวกันของ 4 นักแสดงจากLove Sick The Series Season 2 และยังได้รับรางวัลป๊อปปูล่าโหวต จาก Cleo Bachelor 2015
หอพรรณไม้
คำนี้ยังสามารถใช้กับสิ่งปลูกสร้างที่ใช้เก็บตัวอย่าง หรือสถาบันทางวิทยาศาสตร์ที่ไม่ได้เพียงแค่จัดเก็บแต่วิจัยในตัวอย่างเหล่านี้ด้วย ตัวอย่างในหอพรรณไม้มักจะใช้เป็นสิ่งอ้างอิงในการอธิบายอนุกรมวิธานของพืช ตัวอย่างบางชิ้นอาจจะเป็นต้นแบบ
Meteterakis
Meteterakis เป็นสกุลของนีมาโทดาที่อยู่ในวงศ์ Heterakidae
สปีชีส์ในสกุลนี้พบในมาเลเซียและประเทศญี่ปุ่น
เฉียด…ชะตาสยอง
เฉียด...ชะตาสยอง (Unbreakable) เป็นภาพยนตร์แนวทริลเลอร์ซูเปอร์ฮีโรจากประเทศสหรัฐอเมริกา ออกฉายเมื่อ ค.ศ. 2000 เป็นผลงานการเขียนบท, กำกับ, และอำนวยการสร้าง ของ เอ็ม. ไนท์ ชยามาลาน นำแสดงโดย บรูซ วิลลิส และ แซมูเอล แอล. แจ็กสัน ร่วมกับ Robin Wright และ Spencer Treat Clark เป็นภาพยนตร์ลำดับแรกสุดในภาพยนตร์ชุด Unbreakable ภาพยนตร์เรื่องนี้เล่าเรื่องของ รปภ ชื่อว่า David Dunn ซึ่งรอดชีวิตจากเหตุการณ์รถไฟตกรางครั้งใหญ่อย่างเป็นปาฏิหาริย์ หลังจากนั้นก็ค่อยๆ ค้นพบว่าตัวเองมีพลังพิเศษ ด้วยความช่วยเหลือของ Eliajh Price เจ้าของแกลเลอรี่ศิลปะจากหนังสือการ์ตูนซึ่งมีร่างกายพิการ ซึ่งระหว่างนั้น Dunn ก็ต้องเผชิญกับปัญหาชีวิต ปัญหาครอบครัว การมีพลังพิเศษ และการครอบงำจาก Price
ชยามาลานทำโครงสร้างการเล่าเรื่องในภาพยนตร์เรื่องนี้ให้เหมือนกันกับโครงสร้างของการเล่าเรื่องแบบสามองก์ซึ่งใช้กันทั่วไปในวงการหนังสือการ์ตูน หลังจากแต่งเรื่องราวต้นกำเนิดได้แล้วชยามาลานก็ได้เขียนบทภาพยนตร์เรื่องนี้ขึ้นตั้งแต่ก่อนนำเสนอนายทุน โดยจินตนาการถึง Bruce Willis และ Samuel L. Jackson รับบทตัวละครไว้ตั้งแต่แรกเริ่ม การถ่ายทำมีขึ้นตั้งแต่ เมษายน จนถึง กรกฎาคม ค.ศ. 2000
เฉียด...ชะตาสยองออกฉายครั้งแรกเมื่อ 22 กันยายน ค.ศ. 2000 และได้รับคำชื่นชมจากนักวิจารณ์ โดยส่วนใหญ่ชื่นชมในด้านความสวยงามของภาพ การแสดง และดนตรีประกอบซึ่งประพันธ์โดย James Newton Howard ในเวลาต่อมาเริ่มมีการรวมตัวของกลุ่มผู้ชื่นชอบภาพยนตร์เรื่องนี้ หลายคนถือว่าภาพยนตร์เรื่องนี้เป็นการแหกขนบของภาพยนตร์ซูเปอร์ฮีโร่ เป็นภาพยนตร์ที่ดีที่สุดของชยามาลาน และบ้างก็ว่าเป็นภาพยนตร์ซูเปอร์ฮีโร่ที่ดีที่สุดเรื่องหนึ่ง นิตยสาร Time ได้จัดลำดับภาพยนตร์เรื่องนี้ไว้อยู่ในอันดับที่ 4 จากรายการสิบอันดับของภาพยนตร์ซูเปอร์ฮีโร่ยอดเยี่ยมตลอดกาล (บทความตีพิมพ์เมื่อ ค.ศ. 2011)
"ภาคต่อ" ของเรื่องนี้คือ สปลิท จิตหลุดโลก ออกฉายเมื่อ ค.ศ. 2017 เป็นเรื่องราวของตัวละครที่มีพลังพิเศษคนใหม่ และมี Bruce Willis มารับบทเป็น David Dunn ซึ่งมีบทบาทเล็กน้อยในเรื่อง ภาพยนตร์เรื่องนี้ประสบความสำเร็จทั้งด้านรายได้และคำวิจารณ์ ชยามาลานจึงเริ่มงานสร้างภาพยนตร์ลำดับที่ 3 ทันที โดยได้ชื่อว่า Glass และมีกำหนดออกฉาย 18 มกราคม ค.ศ. 2019 กลายเป็นภาพยนตร์ไตรภาคที่มีคนตั้งชื่อให้ว่า "ไตรภาครถไฟสายตะวันออก 177" (รถไฟที่ David Dunn นั่งมาแล้วเกิดตกราง)
ตัวละคร
บรูซ วิลลิส รับบท เดวิด ดันน์/เดอะ โอเวอร์เซีย
รปภ.ซึ่งเป็นหนึ่งในผู้รอดชีวิตเพียงหนึ่งเดียวในเหตุการณ์รถไฟสายตะวันออก 177 ชนกันพอถึงโรงพยาบาลก็พบว่าเดวิดไม่มีรอยขีดข่วนหรือบาดแผลอะไรเลยด้วยซํ้าต่อมาเดวิดได้รับจดหมายถามว่าทั้งชีวิตคุณเคยป่วยมั้ย? เดวิดเริ่มเอะใจขึ้นมาไปถามที่ทำงานว่าตัวเองเคยลาป่วยกี่ครั้ง คำตอบคือไม่เคย เดวิดกลับมาถามภรรยาอีกครั้งเพื่อความแน่ใจ เดวิดไปหาอีไลจาห์ อีไลจาห์อธิบายว่าตัวเองเป็นคนเปราะบางที่สุดก็ต้องมีคนที่ตรงกันข้ามอย่างเดวิด เหมือนฮีโร่ในการ์ตูนที่มีพลังพิเศษเหนือมนุษย์ ที่ทำงานเดวิดเหมือนมีเซนส์สามารถเดาได้ว่าใครพกอาวุธที่บ้านเดวิดสามารถยกเวทได้มากกว่าคนปกติทำให้โจเซฟ(ลูกชายของเดวิด)คิดว่าตัวเองอาจมีเลือดพ่อเลยเกิดอยากเป็นฮีโรบ้างจนต้องถูกเรียกพบผู้ปกครอง เดวิดเจอคนที่เคยเป็นพยาบาลสมัยเดวิดยังเด็กที่โรงเรียนของโจเซฟ ตอนนั้นเดวิดจมน้ำในสระแต่ไม่ตาย อีไลจาห์อธิบายว่าทุกคนมีจุดอ่อน น้ำก็คือจุดอ่อนของเดวิด ภรรยาของเดวิดเป็นคนทำกายภาพให้อีไลจาห์ ถูกถามเรื่องที่เดวิดเลิกเล่นฟุตบอลเพราะตอนนั้นเกิดอุบัติเหตุรถคว่ำ แล้วทั้งคู่ก็แต่งงานกัน จริงๆแล้วตอนนั้นเดวิดไม่ได้เป็นอะไรเลย เดวิดยังช่วยชีวิตภรรยาด้วยพลังของซูเปอร์ฮีโรด้วยซ้ำ เดวิดเห็นภาพคนร้ายจับตัวเด็กขังไว้ในบ้าน เดวิดตามชายคนนั้นไปจนช่วยเด็กไว้ได้ วันต่อมามีข่าวลงหนังสือพิมพ์ว่ามีฮีโรสวมเสื้อคลุมมีฮูด(ตามที่เหยื่อเห็น)ช่วยชีวิตเด็กสองคน เดวิดให้ลูกชายดูข่าวพร้อมกับบอกว่าอย่าบอกใคร เดวิดมาหาอีไลจาห์อีกครั้ง อีไลจาห์ขอจับมือ เดวิดแฟลชเห็นภาพเหตุการณ์ตั้งแต่เครื่องบินตก ไฟไหม้โรงแรมรวมทั้งที่รถไฟตกรางเป็นฝีมืออีไลจาห์ล้วนๆ เพียงเพื่อที่จะหาข้อพิสูจน์ให้กับทฤษฎีของตัวเองที่ว่าถ้าในโลกมีคนที่เปราะบางที่สุดก็ต้องมีคนที่แข็งแรงที่สุด และเดวิดก็โทรเรียกตํารวจส่งเอไลจาห์เข้าโรงพยาบาลโรคจิตเวช
ซามูเอล แอล. แจ็กสัน รับบท เอไลจาห์ พรซ์ / มิสเตอร์กลาส
ลูกชายของคุณนายไพรซ์ที่มีโรคประจําตัวก็คือ กระดูกหักโดยทั้งชีวิตเอไลจาห์กระดูกหักทั้งชีวิตมาแล้วหลายครั้งโดยเอไลจาห์คือคนส่งจดหมายไปให้เดวิดจนเดวิดมาหาตนอีไลจาห์อธิบายว่าตัวเองเป็นคนเปราะบางที่สุดก็ต้องมีคนที่ตรงกันข้ามอย่างเดวิด เหมือนฮีโรในการ์ตูนที่มีพลังพิเศษเหนือมนุษย์ อีไลจาห์ตามชายคนนั้นไปแต่อีไลจาห์ตกบันไดซะก่อนแน่นอนกระดูกหักหลายท่อนตามเคย สิ่งสุดท้าย(ก่อนสลบ)ที่อีไลจาห์เห็นคือชายคนนั้นมีปืน นั่นแปลว่าเดวิดมีความสามารถพิเศษจริงๆภรรยาของเดวิดเป็นคนทำกายภาพให้อีไลจาห์ ถูกถามเรื่องที่เดวิดเลิกเล่นฟุตบอลเพราะตอนนั้นเกิดอุบัติเหตุรถคว่ำ เดวิดมาหาอีไลจาห์อีกครั้ง อีไลจาห์ขอจับมือ เดวิดแฟลชเห็นภาพหุการณ์ตั้งแต่เครื่องบินตก ไฟไหม้โรงแรมรวมทั้งที่รถไฟตกรางเป็นฝีมืออีไลจาห์ล้วนๆ เพียงเพื่อที่จะหาข้อพิสูจน์ให้กับทฤษฎีของตัวเองที่ว่าถ้าในโลกมีคนที่เปราะบางที่สุดก็ต้องมีคนที่แข็งแรงที่สุด โดยตนนั้นถูกส่งเข้าโรงพยาบาลโรคจิตเวช
เรื่องย่อ
มีอุบัติเหตุครั้งใหญ่เกิดขึ้น เมื่อรถไฟใต้ดินเกิดชนกันขึ้นในเมืองฟิลาเดลเฟีย มีผู้บาดเจ็บและเสียชีวิตมากมายรวมถึงพ่อของเควิน เวนเดล คลัมบ์หรืออสูรเป็นหนึ่งในนั้นด้วย (เหตุการณ์ถูกเล่าในหนังเรื่อง คนเหนือมนุษย์ ) แต่ เดวิด ดันน์ (บรูซ วิลลิส) รปภ.เพียงคนเดียวเท่านั้นที่รอดชีวิตมาได้และไม่มีแม้แต่รอยขีดข่วน ทำให้ เอไลจาห์ ไพรซ์ (ซามูเอล แอล. แจ็กสัน) ชายแปลกหน้าผู้ลึกลับสงสัยว่า มันเกิดขึ้นได้อย่างไร จากนั้นชีวิตของเดวิดและโจเซฟ (สเปนเซอร์ ทรีท คลาร์ก) ลูกชายของเขาก็ถูกคุกคาม แม้กระทั่งถูกเข้าใจว่าเป็นคนพยายามลอบวางระเบิดสนามกีฬา ในตอนจบได้เผยว่า เอไลจาห์เป็นคนทำให้เกิดเหตุการณ์ทั้งหมด ภายหลังเดวิดได้แจ้งจับ เอไลจาห์ เข้าโรงพยาบาลโรคจิตแห่งหนึ่ง
เบื้องหลังและคำวิจารณ์
แต่เมื่อภาพยนตร์เข้าฉาย ปรากฏว่าชยามาลานพยายามที่จะดำเนินเรื่องราวด้วยวิธีการตามแบบ The Sixth Sense ที่แม้แต่ให้นักแสดงคนเดิม คือ บรูซ วิลลิส รับบทนำและมีตัวละครเด็กผู้ชาย อย่าง โจเซฟ คล้ายกับ โคล เซียร์ ใน The Sixth Sense แต่ Unbreakable ทำได้น่าเบื่อและไม่น่าติดตามเท่า อีกทั้งการหักมุมตอนท้ายเรื่องก็ไม่มีอะไรน่าแปลกใจเท่าที่ควร  ทำให้เสียงวิจารณ์ออกมาในลักษณะที่ไม่ค่อยดีเท่าไหร่ โดยบรูซ วิลลิส มีบทรับเชิญท้ายเครดิตของหนังเรื่อง split และ glass จะเป็นการมาเจอกันอีกครั้งของ บรูซ วิลลิส และ ซามูเอล แอล แจ็กสัน และ เจมส์ แม็คอวอย มาร่วมกันแสดงด้วยกัน
ดิออร์บ
ดิ ออร์บ (The Orb) เป็นวงดนตรี อีเลกโทรนิก จาก อังกฤษ ก่อตั้งในปี 1988 โดย สองคู่ดูโอ Alex Paterson และ Jimmy Cauty คู่ดู จาก วง THE KLF ใน ปี 1988-1990 ต่อมา Alex Paterson กับ Kris Weston 1991-1994 ต่อมา Alex Paterson กับ Thomas Fehlmann, Andy Hughes, Simon Phillips
มีผลงานเพลงของพวกเขาเช่นเพลง Little Fluffy Clouds, Perpetual Dawn, Blue Room, Oxbow Lakes, Toxygene, Asylum, Once More, Vuja De,
มีอัลบัมแรกชื่อ The Orb's Adventures Beyond The Ultraworld ในปี 1991 อัลบัมต่อมาคือ U.F.Orb ในปี 1992 และ Orbus Terrarum ในปี 1995 และ Orblivion ในปี 1997 และ Cydonia ในปี 2001 และ The Dream ในปี 2007
ลุยส์ โดเรีย
ลุยส์ โดเรีย (Luis Doria) นักมวยสากลชาวโคลอมเบีย เกิดเมื่อ 26 มีนาคม พ.ศ. 2516 ที่เมืองโลริกา ประเทศโคลอมเบีย สถิติการชก 38 ครั้ง ชนะ 20 (น็อค 13) เสมอ 1 แพ้ 17
มัสยิดใหญ่แห่งเจนเน
มัสยิดใหญ่แห่งเจนเน (Grande mosquée de Djenné, الجامع الكبير في جينيه) เป็นสิ่งก่อสร้างที่ถูกวิเคราะห์โดยสถาปนิกหลายคนว่าเป็นหนึ่งในความสำเร็จของสถาปัตยกรรมซูดาน-ซาเฮล ตั้งอยู่ในเมืองเจนเน ประเทศมาลี บนที่ราบน้ำท่วมถึงของแม่น้ำบานี มัสยิดแรกสร้างขึ้นในคริสต์ศตวรรษที่ 13 แต่สิ่งก่อสร้างปัจจุบันถูกสร้างใน ค.ศ.1907 มัสยิดนี้ถูกรวมกับ "เมืองเก่าแห่งเจนเน" ในแหล่งมรดกโลกของยูเนสโกใน ค.ศ. 1988
มัสยิดหลังแรก
วันที่มัสยิดหลังแรกถูกสร้างนั้น ยังไม่ทราบที่แน่ชัด แต่สันนิษฐานว่ามันถูกสร้างในระหว่างช่วงต้น ค.ศ. 1200 ถึงปลาย ค.ศ. 1330 หลักฐานที่กล่าวถึงมัสยิดหลังแรกอยู่ใน ตาริค อัสซูดาน ของอับดุซซาดี ซึ่งถูกบันทึกในช่วงกลางคริสต์ศตวรรษที่ 17 ได้กล่าวว่าสุลต่านคุนบูรูเข้ารีตกลายเป็นมุสลิมและรื้อพระราชวังของพระองค์พร้อมกับสร้างเป็นมัสยิด แล้วค่อยสร้างพระราชวังใหม่ใกล้มัสยิดอยู่ทางด้านตะวันออก หลังจากนั้นผู้สืบทอดได้สร้างหอคอยของมัสยิดในขณะที่สุลต่านองค์ต่อไปได้สร้างกำแพงล้อมรอบ
ไม่มีหลักฐานอื่นเกี่ยวกับมัสยิดนี้ที่ถูกบันทึกอีกเลย จนกระทั่งเรอเน กาเย (René Caillié) นักสำรวจชาวฝรั่งเศสได้มาเยี่ยมเมืองเจนเนใน ค.ศ.1828 และเขียนว่า "ที่เจนเนมีมัสยิดที่สร้างด้วยดิน โดยมันมีหอที่ไม่ค่อยสูงอยู่สองอัน มันถูกปล่อยร้างจนมีนกนางแอ่นมาทำรังกว่าพันตัว ทำให้มีโอกาสเกิดกลิ่นที่ไม่พรึงประสงค์ได้ จึงทำให้ผู้คนต้องละหมาดข้างนอก"
มัสยิดของเซกู อามาดู
สิบปีก่อนที่เรอเนจะมาเยี่ยมที่นี่ เซกู อามาดู (Seku Amadu) ผู้นำชาวฟูลา ได้ทำการญิฮาดและครอบครองเมืองนี้ พระองค์ไม่พอพระทัยกับมัสยิดหลังเก่าและปล่อยให้มันผุพัง และพระองค์ทรงสั่งให้ปิดมัสยิดเล็กที่อยู่โดยรอบให้หมด ในช่วงระหว่าง ค.ศ. 1834 ถึง ค.ศ. 1836 พระองค์ได้สั่งสร้างมัสยิดใหม่อยู่ทางตะวันออกของพระราชวังเก่า
กองทัพฝรั่งเศสที่นำทัพโดยหลุยส์ อาร์ชีนาร์ (Louis Archinard) ได้ยึดเมืองเจนเนในเดือนเมษายน ค.ศ. 1893 จากนั้น เฟลิกซ์ ดูว์บัว (Félix Dubois) ได้มาที่เมืองนี้แล้วอธิบายถึงมัสยิดหลังเก่า ในช่วงที่เขามา ด้านในของมัสยิดที่พังแล้วถูกใช้เป็นสุสาน และในหนังสือ Tombouctou la Mystérieuse (ทิมบักตูที่ลึกลับ) ของเขาใน ค.ศ.1897 เขาได้วาดภาพจำลองว่ามัสยิดเป็นอย่างไรก่อนที่มันจะถูกทิ้งร้าง
มัสยิดหลังปัจจุบัน
ดูว์บัวได้มาที่เจนเนอีกรอบใน ค.ศ. 1910 และรู้สึกตะลึงกับอาคารใหม่ เขาเชื่อว่าพวกฝรั่งเศสได้ออกแบบและทำให้มัสยิดดูเหมือนกับการผสมกันระหว่างเม่นกับออร์แกนในโบลถ์ เขาคิดว่าตรงกรวยทำให้สิ่งก่อสร้างดูเหมือนกับวิหารบาโรก แต่ฌ็อง-หลุยส์ บูร์ฌัว (Jean-Louis Bourgeois) ได้โต้แย้งว่าพวกฝรั่งเศสไม่ค่อยรู้ถึงรายละเอียด ยกเว้นตรงบริเวณโค้งที่ยังคง "เป็นแบบแอฟริกา"
มีแชล แลริส (Michel Leiris) นักชาติพันธุ์วิทยาชาวฝรั่งเศส ได้เดินทางมาที่มาลีใน ค.ศ. 1931 ได้กล่าวว่ามัสยิดใหม่นี้เป็นผลงานของชาวยุโรป และกล่าวด้วยว่าชาวบ้านรู้สึกไม่มีความสุุขกับมัสยิดใหม่ และไม่ยอมทำความสะอาด เว้นเสียว่าพวกเขาจะใช้นักโทษทำความสะอาดเท่านั้น
ที่ระเบียงด้านหน้าทางฝั่งกำแพงตะวันออกมีสุสานสองที่ สุสานอันใหญ่คือที่ฝังของอัลมานี อิสไมลา (Almany Ismaïla) อิหม่าม คนสำคัญในคริสต์ศตวรรษที่ 18 ในช่วงต้นของสมัยอาณานิคมฝรั่งเศส บ่อน้ำที่ตั้งทางฝั่งตะวันออกของมัสยิดถูกถมเพื่อสร้างพื้นที่ว่าง และในปัจจุบันมันได้กลายเป็นตลาดที่ขายทุกสัปดาห์
ใน ค.ศ. 1996 ทางนิตยสาร โว้ก ได้จัดงานแฟชันโชว์ในมัสยิด ซึ่งทำให้ชาวบ้านในท้องถิ่นโมโห และทำให้คนที่ไม่ใช่มุสลิมถูกสั่งห้ามเข้ามัสยิดนับตั้งแต่วันนั้นเป็นต้นไป ตัวมัสยิดได้ปรากฏในภาพยนตร์ พิชิตขุมทรัพย์หมื่นฟาเรนไฮต์
ชาดำ (แก้ความกำกวม)
ชาดำ อาจหมายถึง
ประเทศออสเตรเลียในเอเชียนเกมส์ฤดูหนาว 2017
ประเทศออสเตรเลีย เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศออสเตรเลีย ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
โยเซ็ฟ แบร์ชท็อลท์
โยเซ็ฟ แบร์ชท็อลท์ (Joseph Berchtold) เป็นสมาชิกพรรคนาซีระดับชั้นอาวุโสช่วงแรกและเป็นผู้ร่วมก่อตั้งกองกำลังกึ่งทหารทั้งสองหน่วยได้แก่ หน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส)
แบร์ชท็อลท์ได้เข้าเป็นทหารในสงครามโลกครั้งที่หนึ่งและด้วยความพ่ายแพ้สงครามของเยอรมนีทำให้เขาเข้าร่วมพรรคกรรมกรเยอรมัน(DAP).พรรคการเมืองขนาดเล็กที่มีอุดมการณ์สุดโต่งในสมัยนั้น เขายังคงอยู่ในพรรคหลังจากที่มันได้กลายเป็นที่รู้จักกันเป็นอย่างดีในฐานะพรรคกรรมกรชาติสังคมนิยมเยอรมันหรือพรรคนาซี(NSDAP) และกลายเป็นผู้บัญชาการคนที่สองของหน่วยชุทซ์ชทัฟเฟิลหรือหน่วยเอ็สเอ็ส ตั้งแต่เมษายน ปี ค.ศ. 1926 ถึง มีนาคม ค.ศ. 1927.
ประเทศออสเตรเลียในเอเชียนเกมส์ฤดูหนาว 2017
กีฬาสกีลงเขา
นักกีฬาสกีลงเขาของประเทศออสเตรเลียมีคุณสมบัติเข้าแข่งขันรายการกีฬาสกีลงเขา ประเภทชาย และประเภทหญิง
โยเซ็ฟ แบร์ชท็อลท์
ภายหลังจากที่เขาได้ลาออกจากผู้นำหน่วยเอ็สเอ็ส แบร์ชท็อลท์ได้ใช้เวลาส่วนใหญ่ในการเขียนหนังสือนิตยสารและวารสารของนาซี เขารอดชีวิตจากสงคราม แต่กลับถูกจับกุมโดยฝ่ายสัมพันธมิตร ต่อมาแบร์ชท็อลท์ก็ได้รับการปล่อยตัวและเสียชีวิตในปี ค.ศ. 1962 เขาได้เป็นบุคคลที่รอดชีวิตคนสุดท้ายจากที่ครองยศตำแหน่งของไรชส์ฟือเรอร์-เอ็สเอ็สและเป็นเพียงคนเดียวที่รอดชีวิตในช่วงสงครามโลกครั้งที่สอง
1897 1962
ประเทศออสเตรเลียในเอเชียนเกมส์ฤดูหนาว 2017
กีฬาสกีวิบาก
นักกีฬาสกีวิบากของประเทศออสเตรเลียมีคุณสมบัติเข้าแข่งขันรายการกีฬาสกีวิบาก ประเภทชาย และประเภทหญิง
กีฬาสเกตลีลา
นักกีฬาสเกตลีลาของประเทศออสเตรเลียมีคุณสมบัติเข้าแข่งขันรายการกีฬาสเกตลีลา ประเภทชาย ประเภทหญิง และประเภทผสม
ศรีราชา (แก้ความกำกวม)
ศรีราชา อาจหมายถึง
มาร์เต็น กาซังเก
มาร์เต็น กาซังเก ( Marten Kasangke) นักมวยสากลชาวอินโดนีเซีย สถิติการชก 6 ครั้ง ชนะ 3 แพ้ 3
ประวัติ
สถิติการชกครั้งแรกของคาร์ซังเกที่บันทึกใน Boxrec.com คือขึ้นชิงแชมป์ OPBF รุ่นซูเปอร์แบนตัมเวทเมื่อ 16 กันยายน พ.ศ. 2529 แพ้น็อค ประยูรศักดิ์ เมืองสุรินทร์ ยก 11 ที่ อินโดนีเซีย จากนั้นขึ้นชกชนะอีกสองครั้ง แล้วจึงชิงแชมป์อินโดนีเซียรุ้นเฟเธอร์เวทเมื่อ 16 มกราคม พ.ศ. 2531 ปรากฏว่าเป็นฝ่ายแพ้น็อค โนเซ ลักมัน ยก 9 ไม่ได้แชมป์ คาร์ซังเกขึ้นชกชนะอีกครั้ง ก่อนจะชิงแชมป์อินโดนีเซียกับลักมันเป็นการมืออีกครั้ง เมื่อ 12 กรกฎาคม พ.ศ. 2532 ปรากฏว่าเป็นฝ่ายแพ้น็อคอีกในยกที่ 5 จึงแขวนนวมไป
วงศ์ปลาจิ้มฟันจระเข้และม้าน้ำ
วงศ์ปลาจิ้มฟันจระเข้และม้าน้ำ (Seahorse, Pipefish) เป็นวงศ์ปลาวงศ์หนึ่ง ในอันดับ Syngnathiformes ใช้ชื่อวิทยาศาสตร์ว่า Syngnathidae (/ซีน-แนท-อิ-ดี/)
เป็นปลากระดูกแข็ง มีรูปร่างประหลาดไปจากปลาในวงศ์อื่น ๆ ทั่วไป กล่าวคือ มีรูปร่างเรียวราวคล้ายกิ่งไม้ มีเกล็ดลำตัวแข็งดูคล้ายเกราะ ลำตัวแบ่งเป็นปล้อง ๆ หางยาว จำนวนปล้องนี้จะเท่ากับข้อกระดูกสันหลัง ตัวผู้จะเป็นผู้ที่ดูแลไข่โดยจะฟักไข่ไว้ในถุงหน้าท้องหลังจากไข่จากตัวเมียได้รับการปฏิสนธิแล้ว จนกว่าไข่จะฟักเป็นลูกปลาขนาดเล็ก  ดวงตามีขนาดเล็ก ไม่มีฟันและขากรรไกร ครีบทุกครีบมีขนาดเล็ก ไม่มีครีบท้องและครีบก้น ครีบหลังมีเฉพาะก้านครีบแขนง ไม่มีก้านครีบแข็ง ด้วยลักษณะทางสรีระเช่นนี้จึงทำให้ว่ายน้ำได้ช้า ๆ ปากยาวเป็นท่อ หากินโดยการดูดอาหาร จำพวก แพลงก์ตอนสัตว์และสัตว์น้ำขนาดเล็ก
พบได้ทั้งน้ำจืด, น้ำกร่อย และทะเล โดยมากจะพบในทะเลมากกว่า มีพบในน้ำจืดและน้ำกร่อย ไม่กี่ชนิด
แบ่งออกเป็น 2 วงศ์ย่อย คือ วงศ์ Hippocampinae มี 2 สกุล หรือ ม้าน้ำ กับ Syngnathinae หรือ ปลาจิ้มฟันจระเข้ มี 52 สกุล โดยพบทั้งหมดประมาณ 215 ชนิด ใน 2 วงศ์ย่อยนี้
ปลาฉลามหลังหนาม
ปลาฉลามหลังหนาม (Spurdog) เป็นสกุลของปลาฉลามสกุลหนึ่ง จัดอยู่ในสกุล 	Squalus ในวงศ์ปลาฉลามน้ำลึก (Squalidae)
เธอ,ฉัน และวันฟ้าใส
เรื่องย่อ
ไค เป็นนักศึกษาวิชาเอกจิตวิทยาปีสุดท้าย เขากำลังสับสนและเคร่งเครียดกับชีวิตในช่วงนี้ของตัวเองเป็นอย่างมาก เนื่องจากกำลังอยู่ในระหว่างหางานทำ สาขาวิชาที่เขาเรียนไม่ใช่ว่าจะหางานได้ง่ายๆ เลย แต่ไคก็พยายามสมัครงานไปทุกๆ ที่ เท่าที่จะทำได้
วันหนึ่ง หลังจากสอบสัมภาษณ์งานเสร็จ ไคกลับมาเข้าชั่วโมงเรียนที่มหาวิทยาลัย ระหว่างทางเดินไปยังอาคารเรียน เขาได้พบกับหญิงสาวคนหนึ่งกำลังเดี่ยวไวโอลินอย่างเพลิดเพลิน เมื่อเธอรู้สึกตัวว่าเขามองอยู่ เธอก็ทำท่าทางบอกให้เขาส่งส้มที่เขาถืออยู่ให้เธอเป็นรางวัลตอบแทนเสียงดนตรีที่เขาฟัง แม้จะรู้สึกแปลกๆ ในท่าทางของเธอ แต่ไคก็ยอมตามนั้น
ไคมีเพื่อนสนิท 2 คนคือ โชเฮ และเคตะ โชเฮเป็นคนมีเสน่ห์ และเป็นเพลย์บอย ส่วนเคตะนั้นท่าทางเรียบร้อย ขี้อาย เขากำลังเจอปัญหาว่าเขาไปขอนัดเที่ยวกับหญิงสาวสวยคนหนึ่งชื่อซาเอะ แต่มารู้ภายหลังว่าเธอมีปัญหาเรื่องการฟังจากอาการป่วย ทำให้เธอไม่ได้ยินเสียงใดๆ เลย เคตะรู้สึกลำบากใจไม่กล้าไปพบหญิงสาวคนนั้น จึงขอร้องให้ไคไปพบเธอแทนเขา เมื่อไปถึงที่นัดหมาย ไคพบว่าซาเอะ เป็นคนเดียวกับหญิงสาวที่เล่นไวโอลินคนนั้น
ไคได้พบซาเอะอีกครั้ง เพราะมาโฮะคนรักที่อายุมากกว่าของเขา ซึ่งเป็นนักศึกษาปริญญาโท เข้ามาทำหน้าที่เป็นผู้ช่วยเหลือซาเอะซึ่งไม่สามารถเข้าเรียนเพียงลำพังตามปกติได้ ไคซึ่งพอมีความรู้เกี่ยวกับภาษามืออยู่บ้างจึงเข้ามาช่วยเหลือหลายครั้ง
ไคพาซาเอะและอากาเนะเพื่อนสนิทของซาเอะ มาเข้ากลุ่มของเขา ซึ่งต่อมาถูกตั้งชื่อว่าแก๊งส้ม ตามสีของพระอาทิตย์ยามเย็น ทั้ง 5 คนสนิทสนมกันมากขึ้นเรื่อยๆ แม้แต่อากาเนะซึ่งไม่ถูกกับโชเฮนักในตอนแรก เพราะเห็นว่าอีกฝ่ายเป็นเพลย์บอย แต่เมื่อได้รู้ว่าเขาพยายามทำงานพิเศษเพื่อฝึกงานเป็นช่างถ่ายภาพ เพื่อที่ตนเองจะได้ดูแลอายูมิน้องสาวต่างมารดา ที่ขาพิการเนื่องจากประสบอุบัติเหตุ ระหว่างการตามหาแม่ที่ไปอยู่กับผู้ชายอื่น ก็ทำให้ความรู้สึกของเธอที่มีต่อโชเฮเปลี่ยนไป
ขณะเดียวกัน ไคเริ่มรู้สึกว่าความแตกต่างระหว่างเขากับมาโฮะมีมากจนเกินไป และสุดท้ายส่งผลให้ทั้งสองเลิกรากัน
ไคพยายามให้กำลังใจซาเอะ ให้เข้ารับการรักษาเพื่อให้เธอสามารถเล่นดนตรีที่เธอรักต่อไปได้ เพราะก่อนที่เธอจะสูญเสียประสาทการฟังจากอาการป่วย ซาเอะเป็นนักไวโอลินที่มีฝีมือและมีชื่อเสียง ได้รับการยอมรับทั้งในญี่ปุ่นและต่างประเทศ จนได้รับทุนการศึกษาไปเรียนต่อในวิทยาลัยดนตรีชั้นนำที่ต่างประเทศ แม่ของซาเอะซึ่งเป็นนักเปียโนชื่อดังก็ไม่อยากให้เธอหมดหวัง แต่ซาเอะก็ไม่กล้าเล่นดนตรีอีก และตัดสินใจขายไวโอลินที่เธอรักมากไป
ไค,ซาเอะ และเพื่อนๆ แก็งส้ม ต่างก็พยายามให้กำลังใจซึ่งกันและกัน พร้อมกับตามหาความฝันของตน โดยหวังว่าอนาคตของตนจะสดใสเช่นเดียวกับแสงสีส้มของพระอาทิตย์ยามเย็น
ประเทศนิวซีแลนด์ในเอเชียนเกมส์ฤดูหนาว 2017
ประเทศนิวซีแลนด์ เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศนิวซีแลนด์ ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาประเทศนิวซีแลนด์มีคุณสมบัติเข้าแข่งขันรายการดังต่อไปนี้
บางแก้ว (วงดนตรี)
บางแก้ว เป็นวงดนตรีแนวร็อกสัญชาติไทยสังกัดจีเอ็มเอ็ม แกรมมี่ สมาชิกเป็นพี่น้องฝาแฝด คือ พงษ์พจน์ สินสุวรรณ์ (บาส) และพงษ์เพชร สินสุวรรณ์ (บอล) เจ้าของเพลงดังอย่าง รักครั้งแรก และ หวังเล็กๆ
ประวัติ
"บาส" และ "บอล" ฝาแฝดที่เกิดห่างกัน 13 นาที เริ่มเล่นดนตรี ครั้งแรกเมื่ออายุ 14 ปี เริ่มตั้งวงดนตรีร่วมกับพี่น้อง เล่นดนตรีตามผับ-โชว์ตามงานต่างๆ และออกตระเวนประกวดดนตรี
คู่แฝด "บางแก้ว" ขอเลือกที่จะพักการเรียน 1 ปีไปเรียน กศน.แทน เพื่อเอาเวลาอย่างน้อยวันละ 7 ชั่วโมงในห้องเรียนมาฝึกกีต้าร์อย่างจริงจัง และเริ่มอาชีพนักดนตรีกลางคืน จากนั้นได้ออกรายการ "ตีสิบ" ในเดือน เมษายน 2544 ด้วยการเล่นดนตรีปิดเบรกให้รายการ "ตีสิบ" ซึ่งเซ็ตวงดนตรีเป็น 3 ชิ้น ใช้ชื่อว่า "พา-รา-นอ-มอล" และด้วยความบังเอิญที่ทีมงานเมกเกอร์เฮดจากเทปรายการนั้นได้เข้ามาเทสต์เสียงกับ เสือ ธนพล อินทฤทธิ์ และได้ร่วมงานที่เมกเกอร์เฮด ในช่วงเดือน ธันวาคม 2544 ออกผลงานอัลบั้มแรก เมื่อวันที่ 26 มีนาคม 2545
27 กันยายน 2545 ทั้งคู่มีผลงานแสดงเรื่อง "หนีตาย...ไปกับเธอ" และอัลบัมเพลงประกอบภาพยนตร์ ถึง 10 เพลง และได้ออกผลงานชุดที่ 2 ที่ชื่อ "เทอม 2" ส่วนผลงานชุดที่ 3 ออกเมื่อ 31 สิงหาคม 2547  ชื่อชุด "โรงเรียนผู้ชาย" 11 ตุลาคม 2548 รวมตัวกับน้องอีกคนที่ชื่อ นิว มีผลงานชื่อ "By Heart" หลังจากนั้นทั้งคู่ยังคงแต่งเพลง ทำเบื้องหลัง ในช่วงปี 2551 ได้ทำอัลบัมใหม่ แต่ได้ระงับการออกจำหน่าย ต่อจากนั้นทั้งสองออกไปหาประสบการณ์ทางดนตรีทั้งในและต่างประเทศ
ปี 2555 ทำผลงานเพลงในอัลบั้ม  "พัฒนาการ"   โดยทำหน้าที่ แต่งเพลง อัดเสียงร้อง อัดเครื่องดนตรี จนถึงดูแลการวางบท ถ่ายทำ ตัดต่อมิวสิกวิดีโอ
ผลงานภาพยนตร์
หนีตาย..ไปกับเธอ
บาสกับบอล 2 ฝาแฝดหนุ่ม ที่เติบโตมากับข้าวก้นกุฏิตั้งแต่เด็ก แต่กลับต้องไปยุ่งเกี่ยวกับการฆาตกรรมโดยบังเอิญ และถูกกล่าวหาว่าเป็นคนลงมือฆ่า นี่คือจุดเริ่มต้นของการหนี ซึ่งต้องถูกไล่ล่าตัวทั้งจากตำรวจและคนร้ายแบบพลิกแผ่นดิน โดยทั้งคู่ได้จับ"แพร" หญิงสาวที่เจอกันในผับเป็นตัวประกัน และหนีไปด้วยกัน เมื่อปัญหาทุกปมมารวมกันภายในระยะเวลาอันรวดเร็วทั้งศึกรบ และศึกรัก 3 เศร้า ทั้งคู่จะผ่านเรื่องราวที่เลวร้ายไปได้หรือไม่
ประยุทธ์ จันทร์โอชา
พลเอก ประยุทธ์ จันทร์โอชา (เกิด 21 มีนาคม พ.ศ. 2497) ชื่อเล่น ตู่ เป็นนักการเมืองและทหารบกชาวไทย นายกรัฐมนตรีไทยคนที่ 29 และรัฐมนตรีว่าการกระทรวงกลาโหมคนปัจจุบัน เคยดำรงตำแหน่งผู้บัญชาการทหารบก และหัวหน้าคณะรักษาความสงบแห่งชาติ ซึ่งก่อรัฐประหาร พ.ศ. 2557 และเป็นคณะรัฐประหารที่ปกครองประเทศไทย ตั้งแต่ 22 พฤษภาคม พ.ศ. 2557 จนถึง 16 กรกฎาคม พ.ศ. 2562 เป็นระยะ 5 ปี 1 เดือน 3 สัปดาห์ 3 วัน
ในวันที่ 26 มกราคม พ.ศ. 2566 เขาดำรงตำแหน่งนายกรัฐมนตรีอย่างยาวนานกว่า พลเอก เปรม ติณสูลานนท์ ครองตำแหน่งนายกรัฐมนตรีตามระยะเวลาดำรงตำแหน่งเป็นอันดับที่ 3 ของประเทศไทยและครองอำนาจหัวหน้าคณะรัฐประหารที่ปกครองประเทศไทยยาวนานเป็นอันดับที่ 3 เช่นกัน
เขาเป็นนักเรียนเตรียมทหารรุ่นที่ 12 นักเรียนนายร้อยพระจุลจอมเกล้ารุ่นที่ 23 และเป็นศิษย์เก่าวิทยาลัยป้องกันราชอาณาจักร เข้ารับราชการครั้งแรกที่กรมทหารราบที่ 21 รักษาพระองค์ จากนั้นได้รับราชการในสังกัดกองพลทหารราบที่ 2 รักษาพระองค์ตามลำดับ นอกจากนั้นเขายังอยู่ในกลุ่มทหารบูรพาพยัคฆ์และทหารเสือราชินี เขาเป็นอดีตผู้บัญชาการทหารบกซึ่งดำรงตำแหน่งระหว่างเดือนตุลาคม พ.ศ. 2553 ถึงตุลาคม พ.ศ. 2557 หลังการแต่งตั้ง เขามีลักษณะนิยมเจ้าอย่างเข้มข้น และปรปักษ์ของอดีตนายกรัฐมนตรี ทักษิณ ชินวัตร ถือได้ว่าเขาเป็นสายแข็ง (hardliner) ในกองทัพ เป็นผู้สนับสนุนแนวหน้าของการสลายการชุมนุมของคนเสื้อแดงในเดือนเมษายน พ.ศ. 2552 และเมษายน–พฤษภาคม พ.ศ. 2553 ต่อมาเขามุ่งวางตนเป็นกลาง โดยพูดคุยกับญาติผู้ประท้วงที่เสียชีวิตในเหตุการณ์ และร่วมมือกับรัฐบาลยิ่งลักษณ์ ซึ่งชนะการเลือกตั้งในเดือนกรกฎาคม พ.ศ. 2554 ระหว่างวิกฤตการณ์การเมืองซึ่งเริ่มในเดือนพฤศจิกายน 2556 ต่อรัฐบาลยิ่งลักษณ์ เขาอ้างว่ากองทัพเป็นกลาง และจะไม่รัฐประหาร ทว่า เมื่อวันที่ 22 พฤษภาคม พ.ศ. 2557 พลเอกประยุทธ์รัฐประหาร สุเทพ เทือกสุบรรณเปิดเผยว่า ตนกับประยุทธ์วางแผนโค่นทักษิณด้วยตั้งแต่ปี พ.ศ. 2553
วันที่ 21 สิงหาคม พ.ศ. 2557 สภานิติบัญญัติแห่งชาติมีมติเอกฉันท์เลือกเขาเป็นนายกรัฐมนตรี ซึ่งสมาชิกสภานั้นถูก คสช. เลือกมาทั้งหมด คสช. สั่งปราบปรามผู้เห็นแย้ง ห้ามการอภิปรายสาธารณะเกี่ยวกับประชาธิปไตยและการวิจารณ์รัฐบาล จำกัดเสรีภาพในการแสดงออกในประเทศไทยอย่างหนัก ในปี พ.ศ. 2562 รัฐสภาลงมติเลือกเขาเป็นนายกรัฐมนตรีอีกสมัย ในวาระที่สอง เขาถูกวิจารณ์ในเรื่องการจัดการกับผลกระทบของโควิด-19 การกู้เงินจำนวนมาก ตลอดจนการละเมิดสิทธิมนุษยชนต่าง ๆ
ในการเลือกตั้ง พ.ศ. 2562 พรรคพลังประชารัฐเสนอชื่อพลเอกประยุทธ์เป็นนายกรัฐมนตรี เขาได้รับคะแนนไว้วางใจเกินกึ่งหนึ่งของรัฐสภาจึงได้เป็นนายกรัฐมนตรีอีกสมัย ต่อมาในเดือนมกราคม พ.ศ. 2566 เขาได้สมัครเป็นสมาชิกพรรครวมไทยสร้างชาติ (รทสช.) โดยได้รับการแต่งตั้งเป็นประธานคณะกรรมการกำหนดแนวทางและยุทธศาสตร์ของ รทสช. และได้รับการเสนอชื่อให้เป็นผู้สมัครนายกรัฐมนตรีในบัญชีรายชื่อของพรรคไปโดยปริยาย
ปฐมวัย
ประยุทธ์ เกิดเมื่อวันที่ 21 มีนาคม พ.ศ. 2497 ณ ค่ายสุรนารี จังหวัดนครราชสีมา เป็นบุตรชายของพันเอก (พิเศษ) ประพัฒน์ จันทร์โอชา และเข็มเพชร จันทร์โอชา มารดาซึ่งรับราชการครู เป็นบุตรชายคนโตจากพี่น้องทั้งหมดสี่คน คนหนึ่งคือ พลเอก ปรีชา จันทร์โอชา อดีตปลัดกระทรวงกลาโหมและอดีตผู้ช่วยผู้บัญชาการทหารบก
รับราชการทหาร
ประยุทธ์รับราชการทหารอยู่ที่กรมทหารราบที่ 21 รักษาพระองค์ หรือ "ทหารเสือราชีนี" มาโดยตลอด โดยเริ่มมาจากตำแหน่งผู้บังคับกองพัน จนถึงผู้บังคับการกรม จากนั้นจึงย้ายไปอยู่ที่กองพลทหารราบที่ 2 รักษาพระองค์ และรับตำแหน่งรองแม่ทัพภาคที่ 1 เขาเป็นสมาชิก "บูรพาพยัคฆ์" ในกองทัพ เช่นเดียวกับพลเอก อนุพงษ์ เผ่าจินดา รัฐมนตรีว่าการกระทรวงมหาดไทยและอดีตสมาชิกคณะรักษาความสงบแห่งชาติ และพลเอก ประวิตร วงษ์สุวรรณ รองนายกรัฐมนตรี รัฐมนตรีว่าการกระทรวงกลาโหมและอดีตรองหัวหน้าคณะรักษาความสงบแห่งชาติ ซึ่งทั้งสองยังเคยดำรงตำแหน่งผู้บัญชาการทหารบก
บทบาททางการเมือง
วันที่ 19 กันยายน พ.ศ. 2549 เมื่อเกิดรัฐประหารโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (คปค.) พลตรีประยุทธ์เป็นผู้รับคำสั่งตรงจากพลโท อนุพงษ์ เผ่าจินดา แม่ทัพภาคที่ 1 พลตรีประยุทธ์ได้เลื่อนชั้นยศเป็น "พลโท" และรับตำแหน่งแม่ทัพภาคที่ 1 และได้รับแต่งตั้งให้เป็นสมาชิกสภานิติบัญญัติแห่งชาติ
ระหว่างวันที่ 4 กันยายน พ.ศ. 2551 ถึง 14 กันยายน พ.ศ. 2551 เขาดำรงตำแหน่งรองหัวหน้าผู้รับผิดชอบในการแก้ไขสถานการณ์ฉุกเฉินและรองผู้อำนวยการกองอำนวยการแก้ไขสถานการณ์ฉุกเฉินในเหตุการณ์ นปช. ปะทะกับกลุ่มพันธมิตรฯ 2 กันยายน พ.ศ. 2551 สมัยรัฐบาลสมัคร สุนทรเวช, วันที่ 1 ตุลาคม พ.ศ. 2551 ถึง 30 กันยายน พ.ศ. 2552 เขาได้รับการแต่งตั้งเป็นเสนาธิการทหารบก และต่อมาเป็นรองผู้บัญชาการทหารบก ตั้งแต่วันที่ 1 ตุลาคม พ.ศ. 2552 ถึง 30 กันยายน พ.ศ. 2553, วันที่ 13 เมษายน พ.ศ. 2552 เขาได้รับแต่งตั้งเป็นผู้ปฏิบัติงานในกองอำนวยการแก้ไขสถานการณ์ฉุกเฉิน ในเหตุการณ์ความไม่สงบทางการเมืองในประเทศไทย เมษายน พ.ศ. 2552 เนื่องจากดำรงตำแหน่งเป็นเสนาธิการทหารบกในขณะนั้นจนสิ้นสุดการประกาศสถานการณ์ในวันที่ 24 เมษายน พ.ศ. 2552
ต่อมาเมื่อวันที่ 2 กันยายน พ.ศ. 2553 เขาได้รับแต่งตั้งให้เป็นผู้บัญชาการทหารบกต่อจาก พลเอก อนุพงษ์ เผ่าจินดา ที่เกษียณอายุราชการในเดือนตุลาคม 2553 อภิสิทธิ์ เวชชาชีวะลงนามแต่งตั้งให้เขาเป็นหัวหน้าผู้รับผิดชอบในการแก้ไขสถานการณ์ฉุกเฉินตั้งแต่วันที่ 5 ตุลาคม พ.ศ. 2553 ถึง 22 ธันวาคม พ.ศ. 2553 ทำหน้าที่เป็นหนึ่งในนายทหารที่ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ในวันที่ 19 พฤศจิกายน พ.ศ. 2553 พลเอกประยุทธ์ ได้ออกคำสั่งศูนย์อำนวยการแก้ไขสถานการณ์ฉุกเฉิน ที่ 141/2553 เรื่อง ให้พนักงานเจ้าหน้าที่ที่มีอำนาจ ออกคำสั่งยึด หรือ อายัด สินค้าหรือวัตถุอื่นใดที่ก่อให้เกิดความแตกแยก ผู้ใดฝ่าฝืนข้อห้ามคำสั่งนี้ ต้องระวางโทษจำคุกไม่เกิน 2 ปี หรือปรับไม่เกิน 40,000 บาท หรือทั้งจำทั้งปรับ ทั้งนี้ตามที่บัญญัติไว้ในมาตรา 18 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 คำสั่งดังกล่าวถูกวิพากษ์วิจารณ์อย่างมากจนต้องยกเลิกในที่สุด โดยพลเอกประยุทธ์ ต้องการจับกุมผู้ที่ขายหนังสือหรือซีดีและดีวีดีที่เข้าข่ายหมิ่นพระบรมเดชานุภาพ อย่างไรก็ตามมีแม่ค้าที่ขายรองเท้าที่มีรูปหน้าของนายกรัฐมนตรีและรองนายกรัฐมนตรีถูกจับกุม 2 ราย
เขายังเป็นหนึ่งในคณะดำเนินคดีระหว่างประเทศไทยและกัมพูชาในศาลยุติธรรมระหว่างประเทศเมื่อปี 2554 และในวันที่ 28 มีนาคม พ.ศ. 2554 เขาได้รับแต่งตั้งเป็นกรรมการผู้ทรงคุณวุฒิในคณะกรรมการป้องกันและปราบปรามยาเสพติด
ฮิวแมนไรตส์วอตช์ระบุว่า เขาขัดขวางการสืบสวนวิกฤตการณ์การเมืองซึ่งมีผู้เสียชีวิตในปี 2553 และต่อมาเมื่อเดือนมิถุนายน 2554 เขาขอให้ผู้มีสิทธิเลือกตั้งออกเสียงให้ "คนดี" ในการเลือกตั้งปีนั้น ซึ่งถูกตีความอย่างกว้างขวางว่าเป็นการให้สัมภาษณ์โจมตียิ่งลักษณ์และพรรคเพื่อไทยโดยตรง และในระหว่างวิกฤตการณ์การเมืองไทย พ.ศ. 2556–2557 เขาก็ได้เสนอให้มีการจัดตั้ง "สภาประชาชน" ซึ่งไม่ได้มาจากการเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ผลปรากฎว่าพรรคก้าวไกลซึ่งประกาศแก้กฎหมายความผิดต่อองค์พระมหากษัตริย์ไทยได้คะแนนนำ ส่งผลให้ภายใต้รัฐบาล พลเอก ประยุทธ์ จันทร์โอชา พรรคการเมืองที่ประกาศว่าจะแก้ไขกฎหมายที่เกี่ยวข้องกับสถาบันพระมหากษัตริย์และหัวหน้าพรรคการเมืองที่แสดงตนว่าต้องการยกเลิกความผิดต่อองค์พระมหากษัตริย์ไทย กลับได้รับการเลือกตั้งคะแนนนำมาเป็นอันดับหนึ่ง ในขณะที่สมาชิกสภาผู้แทนราษฎรไทย ชุดที่ 26 มีบุคคลที่มีคดีความถูกฟ้องร้องในความผิดต่อองค์พระมหากษัตริย์ไทย อย่างน้อยสามราย
รัฐประหาร พ.ศ. 2557 และนายกรัฐมนตรีสมัยแรก
วันที่ 20 พฤษภาคม พ.ศ. 2557 เขาประกาศกฏอัยการศึกทั่วราชอาณาจักร อีก 2 วันต่อมาเขาก่อรัฐประหาร ในนามคณะรักษาความสงบแห่งชาติ (คสช.) ต่อมาวันที่ 26 พฤษภาคม มีพิธีสนองพระบรมราชโองการโปรดเกล้าฯ แต่งตั้ง พลเอก ประยุทธ์ จันทร์โอชา เป็นหัวหน้า คสช. พระบรมราชโองการดังกล่าวถูกมองว่าเป็นหัวใจสร้างความชอบธรรมแก่รัฐประหาร ในประกาศ คสช. ฉบับที่ 10/2557 ให้อำนาจเขาเสมือนนายกรัฐมนตรี หลังรัฐประหาร เขาแต่งตั้งตัวเองเป็นกรรมการในคณะกรรมการต่าง ๆ และเป็นกรรมการโดยตำแหน่งในฐานะนายกรัฐมนตรี เขาจัดรายการ "ศาสตร์พระราชาสู่การพัฒนาอย่างยั่งยืน" รายสัปดาห์
เมื่อวันที่ 21 สิงหาคม 2557 สภานิติบัญญัติแห่งชาติลงมติให้พลเอก ประยุทธ์เป็นนายกรัฐมนตรี ในการลงมติดังกล่าว ผู้ที่ได้รับการเสนอชื่อไม่ต้องอยู่ในห้องประชุมและไม่ต้องแสดงวิสัยทัศน์ ต่อมามีพิธีรับสนองพระบรมราชโองการแต่งตั้งในวันที่ 25 สิงหาคม 2557 พลเอก ประยุทธ์เป็นนายทหารอาชีพคนแรกที่เป็นนายกรัฐมนตรีนับแต่พลเอก สุรยุทธ์ จุลานนท์ ซึ่งดำรงตำแหน่งเมื่อวันที่ 1 ตุลาคม 2549 เขายังเป็นผู้นำรัฐประหารคนแรกที่เป็นนายกรัฐมนตรีตั้งแต่จอมพล ถนอม กิตติขจร เมื่อ 17 พฤศจิกายน พ.ศ. 2514
เดือนกันยายน 2557 เขาลงนามแก้ไขข้อกำหนดคุมวินัยผู้ช่วยรัฐมนตรี โดยผ่อนคลายระเบียบเรื่องผลประโยชน์ทับซ้อน เขายังเสนอ "ค่านิยม 12 ประการ" ส่งเสริมความคิดเรื่องความรักชาติ ศาสน์ กษัตริย์ ซื่อสัตย์ เสียสละ อดทน กตัญญู หาความรู้ รักษาประเพณีไทย มีวินัย มีเศรษฐกิจพอเพียง ฯลฯ เขาว่าจะบรรจุลงในแผนปฏิรูปการศึกษาด้วย
ในเดือนกุมภาพันธ์ 2558 เขาประกาศว่าเขามีอำนาจปิดสื่อ ในเดือนมีนาคม เขาขู่ประหารชีวิตนักหนังสือพิมพ์ที่ "ไม่รายงานความจริง" ความเห็นของเขาพลันถูกสหพันธ์นักหนังสือพิมพ์ระหว่างประเทศประณาม เขาอธิบายว่า หากต้องการทำสำรวจความคิดเห็นก็ทำได้ แต่ถ้าการสำรวจนั้นค้าน คสช. จะห้าม
วันที่ 1 เมษายน พ.ศ. 2558 เขายกเลิกกฎอัยการศึก จากนั้นเขาใช้อำนาจตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 มาตรา 44 ในการดูแลความสงบเรียบร้อยแทน
ศาสนาพุทธ
ศาสนาพุทธในประเทศไทยเข้ามาอยู่ในภายใต้การควบคุมของรัฐมากขึ้นในสมัยนายกรัฐมนตรีประยุทธ์ สภาปฏิรูปแห่งชาติที่ คสช. ตั้งมีคณะกรรมการศาสนาด้วย ทั้งนี้ พระพุทธะอิสระเป็นผู้เรียกร้องให้เกิดการปฏิรูปดังกล่าว ตัวอย่างการเปลี่ยนแปลงเช่น เสนอให้วัดเปิดเผยบัญชี และให้พระสงฆ์ถือบัตรสมาร์ตการ์ด ในปี 2559 ประยุทธ์ยับยั้งคำวินิจฉัยเสนอสมเด็จพระมหารัชมังคลาจารย์ (ช่วง วรปุญฺโญ) เป็นสมเด็จพระสังฆราชของมหาเถรสมาคม ต่อมาพระบาทสมเด็จพระวชิรเกล้าเจ้าอยู่หัวทรงแต่งตั้งพระสงฆ์จากธรรมยุติกนิกายแทน
ในปี 2560 เขาใช้อำนาจตามมาตรา 44 เปลี่ยนตัวหัวหน้าสำนักงานพระพุทธศาสนาแห่งชาติ แต่เขาถอดออกจากตำแหน่งอย่างรวดเร็วหลังมีกลุ่มศาสนาเรียกร้อง ในเดือนพฤษภาคม 2561 คสช. บุกวัดสี่แห่งเพื่อจับกุมพระสงฆ์หลายรูป ซึ่งในจำนวนนั้นรวมพระพุทธะอิสระด้วย โดยมีข้อหารวมทั้งคดีปลอมพระปรมาภิไธยในปี 2560 ทั้งหมดถูกจับสึกอย่างรวดเร็ว
นายกรัฐมนตรีสมัยที่สอง
นักหนังสือพิมพ์และนักวิจารณ์การเมืองหลายคนเชื่อว่าประยุทธ์ตั้งใจครองอำนาจต่อโดยใช้การเปลี่ยนแปลงในรัฐธรรมนูญปี 2560 โดยรัฐธรรมนูญกำหนดให้วุฒิสภามาจากการคัดเลือกของ คสช. และมีอำนาจลงมติเลือกนายกรัฐมนตรี 5 ปี พรรคการเมืองสามารถเสนอชื่อผู้ที่มิใช่ สส. และมิใช่สมาชิกพรรคเป็นนายกรัฐมนตรีได้ หลังการเลือกตั้งทั่วไปปี 2562 มีการตั้งรัฐบาลผสมที่มีพรรคพลังประชารัฐเป็นแกนนำ ในการลงมติเลือกนายกรัฐมนตรีในวันที่ 5 มิถุนายน สมาชิกวุฒิสภาทุกคนเลือกประยุทธ์เป็นนายกรัฐมนตรีต่อ ซึ่งเกือบทั้งหมดมาจากการแต่งตั้งของ คสช. เช่นเดียวกับมีพรรคร่วมรัฐบาลมากถึง 19 พรรค ซึ่งรวมพรรคเล็กพรรคน้อยหลายพรรคที่ได้ประโยชน์จากการตีความกฎหมายเลือกตั้งของ กกต. นานถึง 44 วัน ประยุทธ์ยังมีพันธมิตรทางการเมืองทั้งในศาลรัฐธรรมนูญ องค์กรอิสระตามรัฐธรรมนูญ รวมทั้ง กกต. และคณะกรรมการป้องกันและปราบปรามการทุจริตแห่งชาติ ตลอดจนองค์กรปกครองส่วนท้องถิ่น
ระหว่างที่เขาดำรงตำแหน่งนั้น เกิดการประท้วงในประเทศโดยมีข้อเรียกร้องหนึ่งเพื่อให้เขาลาออกจากตำแหน่งนายกรัฐมนตรี หลังการสลายการชุมนุมด้วยรถฉีดน้ำผสมสารเคมีในเดือนตุลาคม 2563 หนังสือพิมพ์บางกอกโพสต์และข่าวสดอิงลิชเรียกร้องให้เขาลาออกด้วย แต่ขณะเดียวกัน เขาโทษผู้ประท้วงว่ายิ่งซ้ำเติมเศรษฐกิจของประเทศที่ได้รับผลกระทบจากโควิด-19 อยู่แล้ว เขายังนำกฎหมายความผิดต่อองค์พระมหากษัตริย์ไทยกลับมาใช้หลังว่างเว้นไปตั้งแต่ปี 2561 ซึ่งมีผู้ต้องหาบางคนถูกจำคุกก่อนการพิจารณาคดีแล้วกว่า 200 วันด้วย การประท้วงที่บ้านพักประจำตำแหน่งผู้บัญชาการทหารบกในกรมทหารราบที่ 1 รักษาพระองค์ซึ่งเขายังพำนักอยู่นั้น ถูกปราบปรามด้วยรถฉีดน้ำ แก๊สน้ำตาและกระสุนยาง
จนถึงปี 2565 มีตัวเลขว่ารัฐบาลเขากู้เงินกว่า 4.42 ล้านล้านบาท ซึ่งทำให้สัดส่วนหนี้สาธารณะต่อจีดีพีเพิ่มขึ้นจาก 42.50% เป็น 60.58% แม้รัฐบาลจะอ้างความจำเป็นในการกู้เงินมาเพื่อกระตุ้นเศรษฐกิจที่ได้รับผลกระทบจากการระบาดของโควิด-19 แต่รัฐบาลมีการผ่อนปรนขีดจำกัดวินัยการคลังหลายเรื่อง ทั้งเพิ่มงบกลางหลายปีติดต่อกัน และขยายเพดานหนี้สาธารณะที่กฎหมายกำหนด นอกจากนี้ยังมีการเปิดเผยเมื่อต้นปีว่า ยังมีหนี้ของรัฐวิสาหกิจที่รอตั้งงบชำระหนี้อีกกว่า 1 ล้านล้านบาทซึ่งมีการกล่าวหาว่าเป็นการ "ซุกหนี้"
ในเดือนสิงหาคม 2565 ส.ส. พรรคร่วมฝ่ายค้านในขณะนั้น มีความเห็นว่ารัฐธรรมนูญห้ามมิให้บุคคลดำรงตำแหน่งนายกรัฐมนตรีรวมกันเกิน 8 ปี ซึ่งประยุทธ์เริ่มดำรงตำแหน่งนายกรัฐมนตรีตั้งแต่ 24 สิงหาคม 2557 แล้ว จึงได้ร่วมกันลงชื่อและยื่นคำร้องไปยังชวน หลีกภัย ประธานสภาผู้แทนราษฎรในขณะนั้น เพื่อให้พิจารณาส่งคำร้องไปยังศาลรัฐธรรมนูญให้วินิจฉัยการนับวาระการดำรงตำแหน่งของประยุทธ์ ต่อมาชวนได้ส่งคำร้องไปให้ศาลรัฐธรรมนูญวินิจฉัย จนกระทั่งเมื่อวันที่ 24 สิงหาคม 2565 ศาลรัฐธรรมนูญมีมติเอกฉันท์รับคำร้อง และมีมติเสียงข้างมากออกคำสั่งให้ประยุทธ์หยุดปฏิบัติหน้าที่นายกรัฐมนตรี ส่งผลให้พลเอก ประวิตร วงษ์สุวรรณ ดำรงตำแหน่งรักษาการนายกรัฐมนตรีแทน ต่อมาในวันที่ 30 กันยายน ศาลฯ วินิจฉัยว่าให้เริ่มนับวาระนายกรัฐมนตรีตั้งแต่รัฐธรรมนูญปี 2560 มีผลใช้บังคับ นั่นคือประยุทธ์สามารถดำรงตำแหน่งได้จนถึงวันที่ 5 เมษายน 2568 ทำให้ประยุทธ์ได้กลับมาปฏิบัติหน้าที่นายกรัฐมนตรีตามเดิม